અમદાવાદ: આજે શરૂઆતે શેરબજાર ઊંચા ગેપથી ખૂલ્યું હતું. આવતી કાલે આવનારાં પાંચ રાજ્યની ચૂંટણીનાં પરિણામો બીજેપીની તરફેણમાં આવે તેવા આવેલાં તારણોના પગલે શેરબજાર ઉપર પણ તેની સકારાત્મક અસર નોંધાઇ હતી. આજે શરૂઆતે બીએસઇ સેન્સેક્સ ૧૩૮ પોઇન્ટના સુધારે ૨૯ હજારને ક્રોસ કરી ૨૯,૦૬૭ની સપાટીએ જોવાયો હતો. એ જ પ્રમાણે એનએસઇ નિફ્ટી ૪૩ પોઇન્ટના સુધારે ૮,૯૭૦ની સપાટીએ ટ્રેડિંગમાં જોવા મળી છે. બેન્કિંગ શેરની આગેવાનીએ શેરબજારમાં સુધારાની ચાલ નોંધાઇ છે. બેન્ક નિફ્ટી પણ ૧૧૫ પોઇન્ટનો ઉછાળો નોંધાઇ ૨૦,૮૩૬ પોઇન્ટની સપાટીએ ટ્રેડિંગમાં જોવા મળી છે.